Jāņa Asara iela (Rīga)
Šis raksts ir par ielu Rīgā. Par citām jēdziena Jāņa Asara iela nozīmēm skatīt nozīmju atdalīšanas lapu. Jāņa Asara iela ir Rīgas iela Latgales priekšpilsētas Grīziņkalna un Avotu apkaimē. Jāņa Asara iela sākas krustojumā ar Lienes, Avotu un Augusta Deglava ielu un noslēdzas strupceļā aiz Grīziņkalna parka. Ielas kopējais garums ir 761 metri, tā pilnībā klāta ar asfalta segumu. Iela nosaukta latviešu rakstnieka un revolucionāra Jāņa Asara vārdā. Pirmo reizi Rīgas adrešu grāmatās šī iela minēta 1885. gadā ar nosaukumu Ērgļu iela (Adlerstraße, Орлиная). 1930. gadā pārsaukta par Jāņa Asara ielu. No 1942. līdz 1944. gadam tā atguva nosaukumu Ērgļu iela (Adlerstraße), bet kopš 1944. gada tā bez izmaiņām bijusi Jāņa Asara iela.